|  |
| --- |
|  |
| grb7 **REPUBLIKA HRVATSKA** |
|  PRIMORSKO-GORANSKA ŽUPANIJA |

 **Upravni odjel za kulturu,**

 **sport i tehničku kulturu**

KLASA: 112-03/17-01/8

URBROJ: 2170/1-06-02/2-17-3

Rijeka, 28. srpnja 2017.

Pročelnik Upravnog odjela za kulturu, sport i tehničku kulturu Primorsko-goranske županije, temeljem odredbe članka 19. i 29. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08 i 61/11), objavljuje

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**OGLAS ZA PRIJAM U SLUŽBU NA ODREĐENO VRIJEME OD 6 MJESECI U UPRAVNI ODJEL ZA KULTURU, SPORT I TEHNIČKU KULTURU**

**na radna mjesta:**

1. **VIŠI STRUČNI SURADNIK / VIŠA STRUČNA SURADNICA ZA EU PROGRAME:**

**OPIS POSLOVA:**

* Proučava i stručno obrađuje stalne složenije poslove vezane za EU programe u okviru djelokruga rada Upravnog odjela
* Priprema projektne prijedloge za financiranje iz programa EU
* Provodi ugovorene projekte financirane iz fondova EU
* Prati izvršenje projektnih aktivnosti i usklađivanje s ciljevima
* Koordinira prijave i rad na projektima s projektnim partnerima
* Prati realizaciju ugovora s dobavljačima
* Priprema izvještaje o provedenim aktivnostima i ostvarenim troškovima, prikuplja podataka od strane partnera i objedinjuje ih za izvještavanje
* Priprema zahtjeve za nadoknadom sredstava
* Priprema sastanke i sudjeluje na istim
* Vodi interne evidencije radi lakšeg praćenja provedbe projekta
* Sudjeluje u izradi materijala koje donosi Župan ili Županijska skupština
* Surađuje u osmišljavanju novih programa iz područja rada Upravnog odjela

obavlja i ostale poslove po nalogu pročelnika.

1. **VIŠI SAVJETNIK / VIŠA SAVJETNICA ZA ODNOSE S JAVNOŠĆU I EU PROGRAME II:**

**OPIS POSLOVA:**

* Stručno obrađuje najsloženija pitanja iz područja odnosa s javnošću i EU programa
* Osmišljava, organizira i vodi promotivne aktivnosti, skupove i manifestacije vezane uz djelokrug rada Upravnog odjela, te u tu svrhu surađuje sa ustanovama u kulturi, jedinicama lokalne samouprave i drugim pravnim osobama
* Organizira tribine, okrugle stolove i druge oblike odnosa s javnošću vezano uz izradu strateških dokumenata iz djelokruga rada Upravnog odjela
* Surađuje sa ustanovama u kulturi i jedinicama lokalne samouprave u provođenju EU programa iz područja kulture i po potrebi koordinira njihov rad
* Prati objavu natječaja od strane europskih institucija i nadležnih ministarstava radi kandidiranja projekata iz područja kulture na natječaje za financiranje iz sredstava EU
* Sudjeluje u radu stručnih radnih tijela po nalogu pročelnika
* Surađuje u osmišljavanju novih programa iz djelokruga rada Upravnog odjela radi korištenja financijskih sredstava EU
* Sudjeluje u izradi materijala koje donosi Župan ili Županijska skupština, te izradi strateških i planskih dokumenata i izvješća
* predlaže mjere unapređenja rada Upravnog odjela
* Obavlja i druge poslove po nalogu pročelnika

**PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije (''Službene novine Primorsko-goranske županije'' broj 36/10, 12/11 i 36/14).

Osnovnu plaću službenika na radnom mjestu viši stručni suradnik čini umnožak koeficijenata složenosti poslova radnog mjesta koji iznosi 2,20 i osnovice za obračun plaće, uvećan za 0,5 % za svaku navršenu godinu radnog staža.

Osnovnu plaću službenika na radnom mjestu viši savjetnik čini umnožak koeficijenata složenosti poslova radnog mjesta koji iznosi 3,05 i osnovice za obračun plaće, uvećan za 0,5 % za svaku navršenu godinu radnog staža.

Osnovica za obračun plaće službenika i namještenika u upravnim odjelima i službama Primorsko-goranske županije utvrđena je Odlukom Župana i iznosi 4.840,00 kuna bruto.

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Prethodnu provjeru znanja i sposobnosti kandidata / kandidatkinja provodi Povjerenstvo za provedbu oglasa imenovano od strane pročelnika Upravnog odjela za kulturu, sport i tehničku kulturu Primorsko-goranske županije, putem pisanog testiranja i intervjua.

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete oglasa i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug Upravnog odjela za kulturu, sport i tehničku kulturu u koje se prima kandidat / kandidatkinja i poslova radnog mjesta na koje se prima.

Maksimalan broj bodova koje kandidati / kandidatkinje mogu ostvariti na pisanom testiranju je 10 bodova, a Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za kulturu, sport i tehničku Primorsko-goranske županije na adresi Rijeka, Ciottina 17b.

Pravni i drugi izvori za pripremanje kandidata / kandidatkinja za pisano testiranje jesu:

**Opći dio:**

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst i 137/15)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08 i 61/11)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

**Posebni dio – ZA RADNO MJESTO POD REDNOM BROJEM 1. VIŠI STRUČNI SURADNIK / VIŠA STRUČNA SURADNICA ZA EU PROGRAME:**

* Zakon o proračunu („Narodne novine“ broj 87/08, 136/12 i 15/15)
* Sporazum o partnerstvu (službena internetska stranica Ministarstva regionalnog razvoja i fondova europske unije – <http://www.mrrfeu.hr> – EU fondovi / Financijsko razdoblje EU 2014. – 2020. / Sporazum o partnerstvu)
* Smjernice za upravljanje projektnim ciklusom (službena internetska stranica Ministarstva regionalnog razvoja i fondova Europske unije – <http://www.mrrfeu.hr> – Publikacije)
* Strukturni i investicijski fondovi (<http://www.strukturnifondovi.hr>)
* Zakon o ustanovama ("Narodne novine" broj 76/93, 29/97, 47/99 i 35/08)
* Statut Primorsko-goranske županije (''Službene novine Primorsko-goranske županije'' broj 23/09, 9/13 i 25/13 – pročišćeni tekst).

**Posebni dio – ZA RADNO MJESTO POD REDNOM BROJEM 2. VIŠI SAVJETNIK / VIŠA SAVJETNICA ZA ODNOSE S JAVNOŠĆU I EU PROGRAME II:**

* Zakon o proračunu („Narodne novine“ broj 87/08, 136/12 i 15/15)
* Sporazum o partnerstvu (službena internetska stranica Ministarstva regionalnog razvoja i fondova europske unije – <http://www.mrrfeu.hr> – EU fondovi / Financijsko razdoblje EU 2014. – 2020. / Sporazum o partnerstvu)
* Smjernice za upravljanje projektnim ciklusom (službena internetska stranica Ministarstva regionalnog razvoja i fondova Europske unije – <http://www.mrrfeu.hr> – Publikacije)
* Strukturni i investicijski fondovi (<http://www.strukturnifondovi.hr>)
* Statut Primorsko-goranske županije (''Službene novine Primorsko-goranske županije'' broj 23/09, 9/13 i 25/13 – pročišćeni tekst).

 **P r o č e l n i k**

 **v.r. Valerij Jurešić, prof.**